text: [{"text_idx": "#000004", "text": "Dua hari ini kecoh tentang anak kepada pasangan selebriti, Abby Abadi dan Norman Hakim iaitu Marissa Dania apabila namanya terpalit dengan kontroversi \u2018menyondol\u2019 suami orang."}, {"text_idx": "#000005", "text": "Perkara itu dibongkarkan sendiri oleh bekas isteri suami terbabit yang dikenali sebagai Misya dalam perkongsiannya berbentuk bebenang di aplikasi X mendedahkan bukti yang mendakwa suaminya dan anak pasangan selebriti itu telah \u2018check in\u2019 di sebuah hotel dan difahamkan ia bukanlah kali pertama berlaku."}, {"text_idx": "#000006", "text": "Terkini, menerusi kenyataan dimuat naik di Instagram akhirnya Marissa akui kesilapannya dan mengaku bersalah mengenai perkara yang tular di media sosial sejak semalam."}, {"text_idx": "#000008", "text": "\u201cSaya mengaku, saya bersalah. Apa yang diviralkan dan dikatakan ada yang benar, saya mengaku, dan ada juga yang tidak benar."}, {"text_idx": "#000009", "text": "\u201cTapi saya di sini bukanlah mahu mempertahankan diri dengan mengatakan saya tidak bersalah dalam sesetengah kenyataan berbangkit. Ia sama sekali tidak adil untuk kamu mendengar dari sebelah pihak disebabkan cerita yang diberitahu kerana bukan 100 peratus adalah benar."}, {"text_idx": "#000012", "text": "Tegas Marissa, segala yang berlaku itu adalah atas perbuatannya sendiri dan bertanggungjawab bagi menyelesaikan masalah tanpa membabitkan ibu bapanya."}, {"text_idx": "#000013", "text": "Anak kedua kepada pasangan Abby Abadi dan Norman Hakim ini berkata, kedua-dua ibunya telah memberikan pendidikan yang terbaik."}, {"text_idx": "#000017", "text": "Tambah Marissa, dia sudah tidak mempunyai kaitan dengan pihak yang menularkan isu tersebut selain mengatakan urusan peribadinya dan lelaki bernama Aslam hanya mereka berdua sahaja mengetahui."}, {"text_idx": "#000018", "text": "\u201cDan antara saya dan Aslam pula, mungkin banyak andaian terhadap kami, tetapi cukuplah saya dan Aslam sahaja yang tahu apa yang sebenar benarnya terjadi antara kami. Daripada bermulanya semua ini sehingga ianya berakhir."}, {"text_idx": "#000020", "text": "Dalam pada itu. Marissa turut menafikan dia dan Aslam tidak meraikan sebarang majlis berhubung hantaran tular mengatakan mereka berdua meraikan sesuatu selepas lelaki terbabit keluar dari mahkamah."}]